Document ID: 31996R1535

RÅDETS FORORDNING (EF) Nr. 1535/96 af 25. juli 1996 om ændring af forordning (EF) nr. 3059/95 om åbning og forvaltning af fællesskabstoldkontingenter for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 28,
under henvisning til forslag fra Kommissionen, og
ud fra følgende betragtninger:
Produktionen i Fællesskabet af ferrochrom med indhold af kulstof på over 4 vægtprocent vil i 1996 fortsat være utilstrækkelig til at dække behovet i Fællesskabets forarbejdningsindustrier; for en ikke ubetydelig del af de nødvendige forsyningers vedkommende vil Fællesskabet derfor være afhængig af indførsel af disse produkter fra tredjelande; Fællesskabets mest påtrængende behov for forsyninger med de pågældende produkter bør omgående dækkes på de gunstigste vilkår;
ved forordning (EF) nr. 3059/95 (1) åbnede Rådet fællesskabstoldkontingenter for 1996 for visse landbrugs- og industriprodukter; der er grund til at forhøje mængden for så vidt angår ferrochrom (løbenummer 09.2711) -
UDSTEDT FØLGENDE FORORDNING:
Artikel 1
I forordning (EF) nr. 3059/95 erstattes tabellen i bilaget for løbenummer 09.2711 af tabellen i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den finder anvendelse fra den 1. januar 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juli 1996.

Labels: 3
1
6